jio
ఆఫర్‌ పొడిగిస్తున్న జియోసిమ్‌!
ముంబై, జనవరి 20: ఆరునెలలపాటు ఉచిత సిమ్‌ ఆఫర్‌తో ఇతర టెలికాం కంపెనీలకు చమటలు పట్టిం చిన ఆర్‌జియో మరో సరికొత్త ఆఫర్‌ను ప్రవేశపెడుతోందని సమాచారం. మరో ఆరునెలలు పొడిగిం చడం ట్రా§్‌ు నిబంధనలు ఉల్లంఘన వివాదాలు లేకుండా సరికొత్త ప్రణాళికలు అమలుచేసేందుకు జియో యోచిస్తున్నట్లు తెలిసింది. ముఖేష్‌ అంబానీ ప్రవేశపెట్టిన రిలయన్స్‌జియో వెల్‌కమ్‌ ఆఫర్‌పేరిట ఉచిత సేవలు ప్రారంభించిన సంగతి తెలిసిందే. ఆ తర్వాత హ్యాపీ న్యూఇయర్‌ఆఫర్‌ పేరిట వచ్చే మార్చి 31వ తేదీవరకూ పొడిగించింది. ఇటీవలే 7.2 కోట్ల కనెక్షన్ల మైలురాయిని చేరుకున్న ఆ సంస్థ తమ ఖాతాదారులను మరింత పెంచుకునేదిశగా ప్రయత్నా లు ముమ్మరంచేసింది. ఇందుకోసం స్వల్పరుసుంతోనే డేటా అందించడంతోపాటు ఉచిత కాల్స్‌ను ప్రవేశ పెట్టాలని నిర్ణయించిందని సమాచారం. కాల్స్‌కు ఎటువంటి రుసుము చెల్లించాల్సిన అవసరం లేదని గతంలోనే కంపెనీ పేర్కొన్నది. తాజాగా అమలుచేసే ఈ ఆఫర్‌ను కేవలం రూ.100కే అందించాలని జియో భావిస్తోంది ఈ ఆఫర్‌ను జూన్‌30వరకూ కొనసాగించాలని కసరత్తులు చేస్తోంది. ఆఫర్‌ ముగిసేలోగా కాల్‌డ్రాప్‌ సమస్యను పరిష్కరించుకు నేందుకు జియో విశేషంగా కృషిచేస్తోంది. ఇప్పటికే జియో ధాటికి ఇతర కీలక సంస్థలన్నీ కుదేలయ్యా యి. డేటా ఛార్జీలను సైతం భారీగా తగ్గించాయి.కొన్ని ప్రత్యేక ప్యాక్‌లతో ఉచిత కాల్స్‌ సదుపాయాన్ని సైతం ఆయా కంపెనీలు అందిస్తున్నాయి. తాజాగా మరో కొత్త ప్లాన్‌ జియో అమలుచేస్తే ఇక మార్కె ట్‌లో ఇతర సంస్థలకు కంటికి కనుకు ఉండదన్న సంగతి ప్రత్యేకించి విశ్లేషించాల్సిన అవసరం లేదు.